title: Komisjoni rakendusmäärus (EL) 2020/1033, 15. juuli 2020, millega pikendatakse luba kasutada Corynebacterium glutamicum ATCC 13870 abil toodetud L-arginiini kõigi loomaliikide söödalisandina ja antakse luba Corynebacterium glutamicum KCCM 80182 abil toodetud L-arginiini kasutamiseks kõigi loomaliikide söödalisandina ning tunnistatakse kehtetuks määrus (EÜ) nr 1139/2007 (EMPs kohaldatav tekst)

text:
                  16.7.2020

                  ET

                  Euroopa Liidu Teataja

                  L 227/27

         KOMISJONI RAKENDUSMÄÄRUS (EL) 2020/1033,
         15. juuli 2020,
         millega pikendatakse luba kasutada Corynebacterium glutamicum ATCC 13870 abil toodetud L-arginiini kõigi loomaliikide söödalisandina ja antakse luba Corynebacterium glutamicum KCCM 80182 abil toodetud L-arginiini kasutamiseks kõigi loomaliikide söödalisandina ning tunnistatakse kehtetuks määrus (EÜ) nr 1139/2007
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöödas kasutatavate söödalisandite loa taotlemise nõue ning sellise loa andmise ja kehtivuse pikendamise alused ja kord.

                     (2)

                     Komisjoni määrusega (EÜ) nr 1139/2007 (2) anti kümneks aastaks luba kasutada Corynebacterium glutamicum ATCC 13870 abil toodetud L-arginiini kõigi loomaliikide söödalisandina.

                     (3)

                     Kooskõlas määruse (EÜ) nr 1831/2003 artikliga 14 on esitatud taotlus pikendada luba kasutada Corynebacterium glutamicum ATCC 13870 abil toodetud L-arginiini kõigi loomaliikide söödalisandina ning klassifitseerida kõnealune söödalisand söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“. Taotlusele olid lisatud määruse (EÜ) nr 1831/2003 artikli 14 lõikes 2 nõutud üksikasjad ja dokumendid ning see sisaldas taotlust muuta tüve nimetus järgmiseks: Corynebacterium glutamicum NITE SD 00285.

                     (4)

                     Kooskõlas määruse (EÜ) nr 1831/2003 artikliga 7 on esitatud taotlus lubada kasutada Corynebacterium glutamicum KCCM 80182 abil toodetud L-arginiini söödalisandina kõigi loomaliikide söödas ja joogivees. Taotluses käsitletakse Corynebacterium glutamicum KCCM 80182 abil toodetud L-arginiini lubamist kõigi loomaliikide söödalisandina ning selle klassifitseerimist söödalisandite kategooriasse „toitainelised lisandid“ (funktsionaalrühm „aminohapped, nende soolad ja analoogid“) ja söödalisandite kategooriasse „organoleptilised lisandid“ (funktsionaalrühm „lõhna- ja maitseained“). Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (5)

                     Euroopa Toiduohutusamet (edaspidi „toiduohutusamet“) jõudis oma 3. aprilli 2019. aasta (3) ja 14. mai 2019. aasta (4) arvamustes järeldusele, et kavandatud kasutustingimuste juures ei avalda Corynebacterium glutamicum NITE SD 00285 ja Corynebacterium glutamicum KCCM 80182 abil toodetud L-arginiin kahjulikku mõju loomade ega kasutajate tervisele või keskkonna ohutusele. Toiduohutusamet väitis ka, et Corynebacterium glutamicum NITE SD 00285 abil toodetud L-arginiin on nahka ärritav, silmi söövitav ja sissehingamisel ohtlik. Corynebacterium glutamicum KCCM 80182 abil toodetud L-arginiini kohta väitis toiduohutusamet, et see on nahka ja silmi söövitav. Seetõttu leiab komisjon, et tuleks võtta asjakohased kaitsemeetmed, et vältida kahjulikku mõju inimeste, eelkõige söödalisandi kasutajate tervisele. Samuti jõudis toiduohutusamet järeldusele, et kõnealune söödalisand on kõikide loomaliikide jaoks tõhus aminohappe arginiini allikas ning mäletsejaliste puhul tuleks söödalisandina kasutatava L-arginiini täieliku tõhususe saavutamiseks kaitsta seda lagunemise eest vatsas.

                     (6)

                     Toiduohutusamet väljendas oma arvamuses Corynebacterium glutamicum KCCM 80182 abil toodetud L-arginiini kohta muret joogivee ja sööda kaudu aminohappe samaaegse suukaudse manustamise ohutuse pärast. Toiduohutusamet ei teinud siiski ettepanekut L-arginiini maksimaalse sisalduse kohta. Toiduohutusamet soovitab lisada L-arginiini asjakohases koguses. Seepärast on söödalisandina kasutatava L-arginiini joogiveega manustamise puhul asjakohane juhtida kasutaja tähelepanu sellele, et arvesse tuleb võtta kõigi asendamatute ja tinglikult asendamatute aminohapete olemasolu söödas.

                     (7)

                     Tuleks sätestada piirangud ja tingimused L-arginiini koguse paremaks reguleerimiseks lõhna- ja maitseainena kasutamise korral. L-arginiini kasutamisel lõhna- ja maitseainena tuleks etiketile märkida selle soovitatav sisaldus. Kui sellist sisaldust ületatakse, tuleks eelsegude märgistusel esitada selle kohta teave.

                     (8)

                     L-arginiini kasutamise kohta lõhna- ja maitseainena märgib toiduohutusamet, et tõhusust ei ole vaja täiendavalt tõendada, kui seda ainet kasutatakse soovitatud annuses. L-arginiini kasutamiseks lõhna- ja maitseainena joogivees ei ole luba antud. Soovitatud annuses lõhna- ja maitseainena kasutatav L-arginiin ei tekita tõenäoliselt probleeme asendamatute ja tinglikult asendamatute aminohapete omastamiseks söödas.

                     (9)

                     Toiduohutusameti arvates ei ole vajadust turustamisjärgse järelevalve erinõuete järele. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimeetodi kohta.

                     (10)

                        Corynebacterium glutamicum NITE SD 00285 ja Corynebacterium glutamicum KCCM 80182 abil toodetud L-arginiini hindamisest nähtub, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse söödalisandi kasutamiseks käesoleva määruse lisas esitatud viisil.

                     (11)

                     Seoses Corynebacterium glutamicum ATCC 13870 abil toodetud L-arginiini söödalisandina kasutamise loa kehtivuse pikendamisega käesoleva määruse lisas sätestatud tingimustel, tuleks määrus (EÜ) nr 1139/2007 kehtetuks tunnistada.

                     (12)

                     Kuna ohutusnõuetest ei tulene vajadust Corynebacterium glutamicum ATCC 13870 abil toodetud L-arginiini lubamise tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                     (13)

                     Asjaolu, et L-arginiini kasutamiseks lõhna- ja maitseainena joogivees ei ole luba antud, ei välista selle kasutamist segasöödas, mida manustatakse veega.

                     (14)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   Söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“ kuuluva Corynebacterium glutamicum ATCC 13870 abil toodetud L-arginiini loa kehtivust pikendatakse lisas sätestatud tingimustel.

               2.   Corynebacterium glutamicum KCCM 80182 abil toodetud L-arginiini, mis kuulub söödalisandite kategooriasse „toitainelised lisandid“ ja funktsionaalrühma „aminohapped, nende soolad ja analoogid“ ning söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöötades lisas esitatud tingimustel.

            Artikkel 2

               1.   Corynebacterium glutamicum ATCC 13870 abil toodetud L-arginiini ja seda sisaldavaid eelsegusid, mis on toodetud ja märgistatud enne 5. veebruari 2021 kooskõlas enne 5. augustit 2020 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.

               2.   Lõikes 1 nimetatud aineid sisaldavaid söödamaterjale ja segasööta, mis on toodetud ja märgistatud enne 5. augustit 2021 kooskõlas enne 5. augustit 2020 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud toiduloomadele.

               3.   Lõikes 1 nimetatud aineid sisaldavaid söödamaterjale ja segasööta, mis on toodetud ja märgistatud enne 5. augustit 2022 kooskõlas enne 5. augustit 2020 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni, kui need on ette nähtud muudele loomadele kui toiduloomad.

            Artikkel 3
            Määrus (EÜ) nr 1139/2007 tunnistatakse kehtetuks.

            Artikkel 4
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  Komisjoni 1. oktoobri 2007. aasta määrus (EÜ) nr 1139/2007 L-arginiini lubamise kohta söödalisandina (ELT L 256, 2.10.2007, lk 11).

            (3)  EFSA Journal 2019; 17(5):5696.

            (4)  EFSA Journal 2019; 17(6):5720.

            LISA

                           Söödalisandi identifitseerimisnumber

                           Loa hoidja

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           Sisaldus milligrammides 12 % niiskusesisaldusega täissööda kilogrammi kohta

                           Kategooria: toitainelised lisandid. Funktsionaalrühm: aminohapped, nende soolad ja analoogid.

                        3c364

                        -

                        L-arginiin

                           Söödalisandi koostis

                        Pulber, milles L-arginiini sisaldus on vähemalt 98 % (kuivaines) ning suurim niiskusesisaldus on 15 %

                        Kõik loomaliigid

                        -

                        -

                        -

                                    1.

                                    L-arginiini võib turule lasta ja kasutada söödalisandina preparaadi kujul.

                                    2.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi märgistusel tuleb märkida niiskusesisaldus.

                                    4.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed silmade ja naha suhtes esinevate ning sissehingamisest tulenevate võimalike riskide suhtes. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                        5. august 2030

                           Toimeaine kirjeldus

                        L-arginiin ((S)-2-amino-5-guanidinopentaanhape), mis on saadud Corynebacterium glutamicum NITE SD 00285 abil kääritamise teel.
                        Keemiline valem: C6H14N4O2
                        CASi number: 74–79-3

                        Analüüsimeetod  (1)

                        L-arginiini tuvastamiseks söödalisandis:

                                    —

                                    Food Chemical Codex „L-arginine monograph“

                              Arginiinisisalduse määramiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                              Arginiinisisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                        3c362

                        -

                        L-arginiin

                           Söödalisandi koostis

                        Pulber, milles L-arginiini sisaldus on vähemalt 98 % (kuivaines) ning suurim niiskusesisaldus on 0,5 %

                        Kõik loomaliigid

                        -

                        -

                        -

                                    1.

                                    L-arginiini võib turule lasta ja kasutada söödalisandina preparaadi kujul.

                                    2.

                                    Söödalisandit võib kasutada ka joogivees.

                                    3.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel ja püsivus joogivees.

                                    4.

                                    Söödalisandi ja eelsegu märgistusel tuleb märkida: „L-arginiini lisamisel söödale, eriti selle manustamisel joogiveega, tuleks arvesse võtta kõigi asendamatute ja tinglikult asendamatute aminohapete olemasolu, et hoida ära tasakaalustamatust.“

                                    5.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed võimalike riskide suhtes nahale ja silmadele. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                        5. august 2030

                           Toimeaine kirjeldus

                        L-arginiin ((S)-2-amino-5-guanidinopentaanhape), mis on saadud Corynebacterium glutamicum KCCM 80182 abil kääritamise teel.
                        Keemiline valem: C6H14N4O2
                        CASi number: 74–79-3

                        Analüüsimeetod  (2)

                        L-arginiini tuvastamiseks söödalisandis:

                                    —

                                    Food Chemical Codex „L-arginine monograph“

                              Arginiinisisalduse määramiseks söödalisandis ja vees:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                              Arginiinisisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

                           Kategooria: organoleptilised lisandid. Funktsionaalrühm: lõhna- ja maitseained.

                        3c362

                        -

                        L-arginiin

                           Söödalisandi koostis

                        Pulber, milles L-arginiini sisaldus on vähemalt 98 % (kuivaines) ning suurim niiskusesisaldus on 0,5 %

                        Kõik loomaliigid

                        -

                        -

                                    1.

                                    L-arginiini võib turule lasta ja kasutada söödalisandina preparaadi kujul.

                                    2.

                                    Söödalisand lisatakse söödale eelseguna.

                                    3.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    4.

                                    Söödalisandi märgistus peab sisaldama järgmist teavet:
                                    „Toimeaine soovitatav maksimumsisaldus 12 % niiskusesisaldusega täissöödas: 25 mg/kg.“

                                    5.

                                    Eelsegu märgistusel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist väärtust: 25 mg/kg.

                                    6.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed võimalike riskide suhtes nahale ja silmadele. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegu käitlemisel asjakohaseid isikukaitsevahendeid.

                        5. august 2030

                           Toimeaine kirjeldus

                        L-arginiin ((S)-2-amino-5-guanidinopentaanhape), mis on saadud Corynebacterium glutamicum KCCM 80182 abil kääritamise teel.
                        Keemiline valem: C6H14N4O2
                        CASi number: 74–79-3
                        Flavis 17.003

                        Analüüsimeetod  (3)

                        L-arginiini tuvastamiseks söödalisandis:

                                    —

                                    Food Chemical Codex „L-arginine monograph“

                              Arginiinisisalduse määramiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS)

                              Arginiinisisalduse määramiseks eelsegudes, segasöödas ja söödamaterjalis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS) – komisjoni määrus (EÜ) nr 152/2009 (III lisa F osa)

               (1)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports

               (2)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports

               (3)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/1034, 15. juuli 2020, milles käsitletakse loa andmist Aspergillus oryzae (DSM 26372) abil toodetud endo-1,4-β-ksülanaasi preparaadi kasutamiseks munakanade söödalisandina (loa hoidja DSM Nutritional Products Ltd, keda esindab DSM Nutritional Products Sp. Z o.o) (EMPs kohaldatav tekst)

text:
                  16.7.2020

                  ET

                  Euroopa Liidu Teataja

                  L 227/34

         KOMISJONI RAKENDUSMÄÄRUS (EL) 2020/1034,
         15. juuli 2020,
         milles käsitletakse loa andmist Aspergillus oryzae (DSM 26372) abil toodetud endo-1,4-β-ksülanaasi preparaadi kasutamiseks munakanade söödalisandina (loa hoidja DSM Nutritional Products Ltd, keda esindab DSM Nutritional Products Sp. Z o.o)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Määruse (EÜ) nr 1831/2003 artikli 7 kohaselt esitati taotlus Aspergillus oryzae (DSM 26372) abil toodetud endo-1,4-β-ksülanaasi preparaadi kasutamise lubamiseks. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.

                     (3)

                     Taotluses käsitletakse Aspergillus oryzae (DSM 26372) abil toodetud endo-1,4-β-ksülanaasi preparaadi kasutamise lubamist munakanade söödalisandina ning selle klassifitseerimist söödalisandite kategooriasse „zootehnilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis 26. septembri 2017. aasta arvamuses (2) ja 13. novembri 2019. aasta arvamuses (3) järeldusele, et kavandatud kasutustingimustes ei avalda Aspergillus oryzae (DSM 26372) abil toodetud endo-1,4-β-ksülanaasi preparaat kahjulikku mõju loomade tervisele, tarbijate ohutusele ega keskkonnale. Toiduohutusamet jõudis ka järeldusele, et kõnealust söödalisandit käsitatakse võimaliku hingamisteede sensibilisaatorina ja söödalisandi võimaliku nahka sensibiliseeriva toime kohta ei saa teha mingeid järeldusi. Seetõttu leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste tervisele, eelkõige söödalisandi kasutajate puhul. Toiduohutusamet jõudis ka järeldusele, et kõnealune söödalisand aitab parandada munatoodangut. Toiduohutusameti hinnangul ei ole vaja kehtestada turustamisjärgse järelevalve erinõudeid. Ühtlasi kinnitas toiduohutusamet määruse (EÜ) nr 1831/2003 kohaselt asutatud referentlabori esitatud aruande söödas sisalduva söödalisandi analüüsimeetodi kohta.

                     (5)

                        Aspergillus oryzae (DSM 26372) abil toodetud endo-1,4-β-ksülanaasi preparaadi hindamisest nähtus, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.

                     (6)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „seedimist soodustavad ained“, lubatakse kasutada söödalisandina loomasöödas lisas esitatud tingimustel.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 15. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2017; 15(10):5020.

            (3)  EFSA Journal 2019; 17(11):5919.

            LISA

                           Söödalisandi identifitseerimisnumber

                           Loa hoidja nimi

                           Söödalisand

                           Koostis, keemiline valem, kirjeldus, analüüsimeetod

                           Loomaliik või -kategooria

                           Vanuse ülempiir

                           Miinimumsisaldus

                           Maksimumsisaldus

                           Muud sätted

                           Loa kehtivusaja lõpp

                           Aktiivsusühikuid 12 % niiskusesisaldusega täissööda kg kohta

                           Kategooria: zootehnilised söödalisandid. Funktsionaalrühm: seedimist soodustavad ained

                        4a1607i

                        DSM Nutritional Products Ltd, keda esindab DSM Nutritional Products Sp. z o.o.

                        Endo-1,4-β-ksülanaas
                        (EC 3.2.1.8)

                              Söödalisandi koostis

                           Aspergillus oryzae (DSM 26372) abil toodetud endo-1,4-β-ksülanaasi (EC 3.2.1.8) preparaat minimaalse aktiivsusega:
                        tahkena: 1 000  FXU  (1)/g
                        vedelana: 650 FXU/ml

                        Munakanad

                        –

                        100 FXU/g

                        –

                                    1.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    2.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse nende kasutamisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas naha-, silmade- ja hingamiskaitsevahendeid.

                        5.8.2030

                              Toimeaine kirjeldus

                           Aspergillus oryzae (DSm 26372) abil toodetud endo-1,4-β-ksülanaas (EC 3.2.1.8)

                              Analüüsimeetod

                            (2)

                           Aspergillus oryzae (DSM 26372) abil toodetud endo-1,4-β-ksülanaasi sisalduse määramiseks söödalisandis:

                                    —

                                    kolorimeetriline meetod, millega mõõdetakse värvunud ühendit, mis on saadud dinitrosalitsüülhappe (DNSA) ning ksülanaasi toimel arabinoksülaanile vabanenud ksülosüüli fragmentide abil.

                           Aspergillus oryzae (DSM 26372) abil toodetud endo-1,4-β-ksülanaasi sisalduse määramiseks eelsegudes ja söötades:

                                    —

                                    kolorimeetriline meetod, millega mõõdetakse ksülanaasi toimel vabanenud vesilahustuva värvaine sisaldust värviga märgistatud kaera/speltanisu aso-ksülaanist.

               (1)  1 FXU on ensüümi kogus, mis pH väärtusel 6,0 ja temperatuuril 50 °C vabastab nisu aso-arabinoksülaanist 7,8 mikromooli redutseerivaid suhkruid (ksüloosiekvivalentides) minutis.

               (2)  Analüüsimeetodite üksikasjad on kättesaadavad referentlabori veebisaidil aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/1175, 7. august 2020, milles käsitletakse loa andmist Escherichia coli KCCM 80180 ja Escherichia coli KCCM 80181 abil kääritamise teel saadud L-tsüsteiinvesinikkloriidmonohüdraadi kasutamiseks kõigi loomaliikide söödalisandina (EMPs kohaldatav tekst)

text:
                  10.8.2020

                  ET

                  Euroopa Liidu Teataja

                  L 259/6

         KOMISJONI RAKENDUSMÄÄRUS (EL) 2020/1175,
         7. august 2020,
         milles käsitletakse loa andmist Escherichia coli KCCM 80180 ja Escherichia coli KCCM 80181 abil kääritamise teel saadud L-tsüsteiinvesinikkloriidmonohüdraadi kasutamiseks kõigi loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:

                     (1)

                     Määruses (EÜ) nr 1831/2003 on sätestatud loomasöötades kasutatavate söödalisandite lubade taotlemise nõue ning selliste lubade andmise alused ja kord.

                     (2)

                     Kooskõlas määruse (EÜ) nr 1831/2003 artikliga 7 on esitatud taotlus Escherichia coli KCCM 80180 ja Escherichia coli KCCM 80181 abil kääritamise teel saadud L-tsüsteiinvesinikkloriidmonohüdraadi kasutamise lubamiseks. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                     (3)

                     Taotlus käsitleb loa andmist Escherichia coli KCCM 80180 ja Escherichia coli KCCM 80181 abil kääritamise teel saadud L-tsüsteiinvesinikkloriidmonohüdraadi kasutamiseks kõigi loomaliikide söödalisandina. Taotleja taotles kõnealuse söödalisandi liigitamist söödalisandite kategooriasse „organoleptilised lisandid“.

                     (4)

                     Euroopa Toiduohutusamet (edaspidi „toiduohutusamet“) jõudis oma 10. jaanuari 2020. aasta arvamuses (2) järeldusele, et kavandatud kasutustingimuste juures ei avalda Escherichia coli KCCM 80180 ja Escherichia coli KCCM 80181 abil kääritamise teel saadud L-tsüsteiinvesinikkloriidmonohüdraat kahjulikku mõju loomade tervisele, tarbijate ohutusele ega keskkonnale. Samuti käsitles toiduohutusamet oma järeldustes asjaolu, et taotleja teeb ettepaneku märgistada söödalisand määruse (EÜ) nr 1272/2008 (3) kohase ohulausega H335 (võib põhjustada hingamisteede ärritust). Seepärast leiab komisjon, et tuleks võtta asjakohased kaitsemeetmed, et hoida ära kahjulikku mõju inimeste, eelkõige söödalisandi kasutajate tervisele. Amet jõudis ka järeldusele, et kuna kõnealust ainet kasutatakse toidus ja selle toime söödas on sama kui toidus, ei ole vaja aine tõhusust söödas täiendavalt tõendada.

                     (5)

                     Parema kontrolli võimaldamiseks tuleks sätestada teatavad piirangud ja tingimused. L-tsüsteiinvesinikkloriidmonohüdraadi soovitatav sisaldus tuleks esitada söödalisandi märgistusel. Kui sellist sisaldust ületatakse, tuleks eelsegude märgistusel esitada selle kohta teave.

                     (6)

                     Toiduohutusameti arvates ei ole vajadust turustamisjärgse järelevalve erinõuete järele. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduvate söödalisandite analüüsimise meetodi kohta.

                     (7)

                        Escherichia coli KCCM 80180 ja Escherichia coli KCCM 80181 abil kääritamise teel saadud L-tsüsteiinvesinikkloriidmonohüdraadi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba nimetatud aine kasutamiseks käesoleva määruse lisas määratletud viisil.

                     (8)

                     Asjaolu, et Escherichia coli KCCM 80180 ja Escherichia coli KCCM 80181 abil kääritamise teel saadud L-tsüsteiinvesinikkloriidmonohüdraati ei ole lubatud kasutada lõhna- ja maitseainena joogivees, ei takista selle kasutamist segasöödas, mida manustatakse veega.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Lisas nimetatud aineid, mis kuuluvad söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas vastavalt lisas sätestatud tingimustele.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. august 2020

                  Komisjoni nimel

                  eesistuja

               Ursula VON DER LEYEN

            (1)  ELT L 268, 18.10.2003, lk 29.

            (2)  EFSA Journal 2020; 18(2): 6003.

            (3)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).

            LISA

                        Söödalisandi identifitseerimisnumber

                        Loa hoidja

                        Söödalisand

                        Koostis, keemiline valem, kirjeldus, analüüsimeetod

                        Loomaliik või -kategooria

                        Vanuse ülempiir

                        Miinimumsisaldus

                        Maksimumsisaldus

                        Muud sätted

                        Loa kehtivusaja lõpp

                        Toimeaine sisaldus milligrammides 12 % niiskusesisaldusega täissööda kilogrammi kohta

                           Kategooria: organoleptilised lisandid. Funktsionaalrühm: lõhna- ja maitseained.

                        2b920i

                        –

                        L-tsüsteiinvesinikkloriidmonohüdraat

                        Söödalisandi koostis
                        L-tsüsteiinvesinikkloriidmonohüdraat
                        Toimeaine kirjeldus
                        L-tsüsteiinvesinikkloriidmonohüdraat
                        Saadud Escherichia coli KCCM 80180 ja Escherichia coli KCCM 80181 abil kääritamise teel
                        Puhtus: vähemalt 98,5 %
                        Keemiline valem: C3H7NO2S • HCl • H2O.
                        CASi number 7048-04–6
                        FLAVIS 17.032

                           Analüüsimeetod
                            (1)

                        L-tsüsteiinvesinikkloriidmonohüdraadi tuvastamiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja

                              fotomeetrilise määramisega (IEC-VIS), Euroopa farmakopöa 6.6–2.2.56, meetod 1. L-tsüsteiinvesinikkloriidmonohüdraadi tuvastamiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja optilise määramisega (IEC-VIS/FD)

                              L-tsüsteiinvesinikkloriidmonohüdraadi tuvastamiseks söödalisandis:

                                    —

                                    ioonivahetuskromatograafia koos kolonnijärgse derivaatimisega ja fotomeetrilise määramisega (IEC-VIS), komisjoni määrus (EÜ) nr 152/2009
                                    (III lisa F osa)

                        Kõik loomaliigid

                        –

                        –

                        –

                                    1.

                                    Söödalisand lisatakse söödale eelseguna.

                                    2.

                                    Söödalisandi ja eelsegude kasutamisjuhistes märgitakse säilitustingimused ja püsivus kuumtöötlemisel.

                                    3.

                                    Söödalisandi märgistus peab sisaldama järgmist teavet:
                                    „Toimeaine soovitatav maksimumsisaldus 12 % niiskusesisaldusega täissöödas: 25 mg/kg.“

                                    4.

                                    Eelsegu märgistusel esitatakse asjaomase funktsionaalrühma nimetus, söödalisandi nimetus ja identifitseerimisnumber ning lisatud toimeaine kogus, kui toimeaine sisaldus 12 % niiskusesisaldusega täissöödas ületab järgmist väärtust: 25 mg/kg.

                                    5.

                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed sissehingamisest tulenevate võimalike ohtude suhtes. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendeid.

                        30.9.2030

               (1)  Analüüsimeetodite üksikasjad on kättesaadavad referentlabori veebisaidil järgmisel aadressil: https://ec.europa.eu/jrc/en/eurl/feed-additives/evaluation-reports


title: Komisjoni rakendusmäärus (EL) 2020/1328, 18. september 2020, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Fraise du Périgord“ (KGT))

text:
                  25.9.2020

                  ET

                  Euroopa Liidu Teataja

                  L 312/4

         KOMISJONI RAKENDUSMÄÄRUS (EL) 2020/1328,
         18. september 2020,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Fraise du Périgord“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Määruse (EL) nr 1151/2012 artikli 53 lõike 1 esimese lõigu kohaselt vaatas komisjon läbi Prantsusmaa taotluse saada heakskiit komisjoni määruse (EÜ) nr 135/2004 (2) alusel registreeritud kaitstud geograafilise tähise „Fraise du Périgord“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (3).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Fraise du Périgord“ (KGT) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 18. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  Komisjoni 27. jaanuari 2004. aasta määrus (EÜ) nr 135/2004, millega täiendatakse määruse (EÜ) nr 2400/96 (teatavate nimede kandmise kohta kaitstud päritolunimetuste ja kaitstud geograafiliste tähiste registrisse) lisa (Fraise du Périgord ja Queso de Valdeón) (ELT L 21, 28.1.2004, lk 9).

            (3)  ELT C 170, 18.5.2020, lk 38.


title: Komisjoni rakendusmäärus (EL) 2020/1340, 22. september 2020, millega registreeritakse kaitstud päritolunimetuste ja kaitstud geograafiliste tähiste registris nimetus [„Brački varenik“ (KGT)]

text:
                  29.9.2020

                  ET

                  Euroopa Liidu Teataja

                  L 314/1

         KOMISJONI RAKENDUSMÄÄRUS (EL) 2020/1340,
         22. september 2020,
         millega registreeritakse kaitstud päritolunimetuste ja kaitstud geograafiliste tähiste registris nimetus [„Brački varenik“ (KGT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Brački varenik“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Brački varenik“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Brački varenik“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.8 „aluslepingu I lisas loetletud muud tooted (vürtsid jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. september 2020

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 183, 3.6.2020, lk 12.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2020/1341, 28. september 2020, millega muudetakse rakendusmäärust (EL) 2020/466 ajutiste meetmete kohaldamise aja osas (EMPs kohaldatav tekst)

text:
                  29.9.2020

                  ET

                  Euroopa Liidu Teataja

                  L 314/2

         KOMISJONI RAKENDUSMÄÄRUS (EL) 2020/1341,
         28. september 2020,
         millega muudetakse rakendusmäärust (EL) 2020/466 ajutiste meetmete kohaldamise aja osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (1) eriti selle artikli 141 lõiget 1,
         ning arvestades järgmist:

                     (1)

                     Määruses (EL) 2017/625 on sätestatud normid, milles muu hulgas käsitletakse ametliku kontrolli ja muude ametlike toimingute tegemist liikmesriikide pädevate asutuste poolt. Samuti antakse sellega komisjonile õigus võtta rakendusaktiga vastu asjakohased ajutised meetmed, mis on vajalikud inimeste, loomade ja taimede tervist ning loomade heaolu mõjutavate riskide ohjamiseks, kui on tõendeid, et liikmesriigi kontrollisüsteem on tõsiselt häiritud.

                     (2)

                     Selleks, et tulla toime koroonaviirushaigusega (COVID-19) seotud jätkuvast kriisist tulenevate konkreetsete oludega, lubatakse liikmesriikidel kohaldada komisjoni rakendusmääruse (EL) 2020/466 (2) alusel ametlikku kontrolli ja muid ametlikke toiminguid käsitlevaid ajutisi meetmeid.

                     (3)

                     Liikmesriigid on komisjonile teatanud, et COVID-19ga seotud kriisi tõttu esinevad nende kontrollisüsteemide toimimises tõsised häired ning et neil on raskusi loomade ja kaupade liitu ja liidus liikumise kohta esitatud ametlike sertifikaatide või kinnitustega seotud ametlike kontrollide ja muude ametlike toimingute tegemisel, samuti ametlike kontrollide raames ettevõtjate ja nende töötajatega füüsiliste kohtumiste korraldamisega ka pärast 1. oktoobrit 2020. Et kõrvaldada neid tõsiseid häireid, mis tõenäoliselt kestavad ka järgnevatel kuudel, ning lihtsustada ametliku kontrolli ja muude ametlike toimingute planeerimist ja tegemist COVID-19ga seotud kriisi ajal, tuleks rakendusmääruse (EL) 2020/466 kohaldamisaega pikendada kuni 1. veebruarini 2021.

                     (4)

                     Seega tuleks rakendusmäärust (EL) 2020/466 vastavalt muuta.

                     (5)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) 2020/466 artikli 6 teises lõigus asendatakse kuupäev „1. oktoobrini 2020“ kuupäevaga „1. veebruarini 2021“.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 2. oktoobrist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. september 2020

                  Komisjoni nimel

                  eesistuja

               Ursula VON DER LEYEN

            (1)  ELT L 95, 7.4.2017, lk 1.

            (2)  Komisjoni 30. märtsi 2020. aasta rakendusmäärus (EL) 2020/466 ajutiste meetmete kohta, mida rakendatakse inimeste, loomade ja taimede tervist ning loomade heaolu mõjutavate riskide ohjamiseks ajal, kui liikmesriikide kontrollisüsteemides esineb teatavaid tõsiseid koroonaviirushaigusega (COVID-19) seotud häireid (ELT L 98, 31.3.2020, lk 30).


title: Nõukogu rakendusmäärus (EL) 2021/49, 22. jaanuar 2021, millega rakendatakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias

text:
                  25.1.2021

                  ET

                  Euroopa Liidu Teataja

                  L 23/5

         NÕUKOGU RAKENDUSMÄÄRUS (EL) 2021/49,
         22. jaanuar 2021,
         millega rakendatakse määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias
         EUROOPA LIIDU NÕUKOGU,
         võttes arvesse Euroopa Liidu toimimise lepingut,
         võttes arvesse nõukogu 4. veebruari 2011. aasta määrust (EL) nr 101/2011, mis käsitleb teatavate isikute, üksuste ja asutuste vastu suunatud piiravaid meetmeid seoses olukorraga Tuneesias, (1) eriti selle artiklit 12,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:

                     (1)

                     Nõukogu võttis 4. veebruaril 2011 vastu määruse (EL) nr 101/2011.

                     (2)

                     Läbivaatamise põhjal tuleks määruse (EL) nr 101/2011 I lisast välja jätta nelja isiku kohta tehtud kanded ning kahe isiku puhul tuleks ajakohastada teavet, mis käsitleb õigust kaitsele ja õigust tõhusale õiguskaitsele.

                     (3)

                     Määruse (EL) nr 101/2011 I lisa tuleks seetõttu vastavalt muuta,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) nr 101/2011 I lisa muudetakse vastavalt käesoleva määruse lisas sätestatule.

            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. jaanuar 2021

                  Nõukogu nimel

                  Nõukogu nimel

               A. P. ZACARIAS

            (1)  ELT L 31, 5.2.2011, lk 1.

            LISA
            Määruse (EL) nr 101/2011 I lisa muudetakse järgmiselt:

                        1)

                        A osast („Artiklis 2 osutatud isikute ja üksuste loetelu“) jäetakse välja järgmiste isikute kohta tehtud kanded:

                                    22.

                                    Bouthaina Bent Moncef Ben Mohamed TRABELSI

                                    23.

                                    Nabil Ben Abderrazek Ben Mohamed TRABELSI

                                    41.

                                    Akrem Ben Hamed Ben Taher BOUAOUINA

                                    47.

                                    Slim Ben Tijani Ben Haj Hamda BEN ALI;

                        2)

                        B osa („Õigus kaitsele ja õigus tõhusale õiguskaitsele Tuneesia õiguse alusel“) muudetakse järgmiselt:

                                    a)

                                    välja jäetakse järgmisi isikuid puudutavad kanded:

                                                22.

                                                Bouthaina Bent Moncef Ben Mohamed TRABELSI

                                                23.

                                                Nabil Ben Abderrazek Ben Mohamed TRABELSI

                                                41.

                                                Akrem Ben Hamed Ben Taher BOUAOUINA

                                                47.

                                                Slim Ben Tijani Ben Haj Hamda BEN ALI;

                                    b)

                                    järgmised isikuid käsitlevad kanded asendatakse järgmiste kannetega.

                                                „14.

                                                Samira Bent Mohamed Ben Rhouma TRABELSI
                                                Avaliku sektori vahendite või varade omastamist käsitlev uurimine või kohtumenetlus on veel pooleli. Teave nõukogu toimikus näitab, et kohtumenetluses, millele nõukogu tugines, austati õigust kaitsele ja õigust tõhusale õiguskaitsele. Seda tõendab eelkõige asjaolu, et eeluurimiskohtunik kuulas 11. augustil 2011 Samira Bent Mohamed Ben Rhouma TRABELSI ära tema advokaadi juuresolekul.

                                                45.

                                                Montassar Ben Habib Ben Bouali LTAIEF
                                                Avaliku sektori vahendite või varade omastamist käsitlev uurimine või kohtumenetlus on veel pooleli. Teave nõukogu toimikus näitab, et kohtumenetluses, millele nõukogu tugines, austati õigust kaitsele ja õigust tõhusale õiguskaitsele. Seda tõendab eelkõige asjaolu, et eeluurimiskohtunik kuulas aastatel 2011 ja 2013 Montassar Ben Habib Ben Bouali LTAIEFi ära tema advokaadi juuresolekul.“


title: Komisjoni rakendusmäärus (EL) 2021/50, 22. jaanuar 2021, millega lubatakse laiendada uuendtoidu 2′-fukosüüllaktoosi ja difukosüüllaktoosi segu kasutusala ja muuta selle spetsifikatsiooni ning muudetakse rakendusmäärust (EL) 2017/2470 (EMPs kohaldatav tekst)

text:
                  25.1.2021

                  ET

                  Euroopa Liidu Teataja

                  L 23/7

         KOMISJONI RAKENDUSMÄÄRUS (EL) 2021/50,
         22. jaanuar 2021,
         millega lubatakse laiendada uuendtoidu 2′-fukosüüllaktoosi ja difukosüüllaktoosi segu kasutusala ja muuta selle spetsifikatsiooni ning muudetakse rakendusmäärust (EL) 2017/2470
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. novembri 2015. aasta määrust (EL) 2015/2283, milles käsitletakse uuendtoitu ning millega muudetakse Euroopa Parlamendi ja nõukogu määrust (EL) nr 1169/2011 ning tunnistatakse kehtetuks määrus (EÜ) nr 258/97 ja komisjoni määrus (EÜ) nr 1852/2001, (1) eriti selle artiklit 12,
         ning arvestades järgmist:

                     (1)

                     Määruses (EL) 2015/2283 on sätestatud, et liidus võib turule lasta ainult loa saanud ja liidu loetellu kantud uuendtoitu.

                     (2)

                     Vastavalt määruse (EL) 2015/2283 artiklile 8 on võetud vastu komisjoni rakendusmäärus (EL) 2017/2470, (2) millega on kehtestatud liidus lubatud uuendtoitude loetelu.

                     (3)

                     Komisjoni rakendusmäärusega (EL) 2019/1979 (3) lubati vastavalt määrusele (EL) 2015/2283 lasta uuendtoiduna turule mikroorganismidest saadud 2′-fukosüüllaktoosi ja difukosüüllaktoosi segu. Seepärast lisati 2′-fukosüüllaktoosi ja difukosüüllaktoosi segu liidu uuendtoitude loetellu.

                     (4)

                     17. märtsil 2020 esitas äriühing Glycom A/S (edaspidi „taotleja“) vastavalt määruse (EL) 2015/2283 artikli 10 lõikele 1 komisjonile taotluse laiendada 2′-fukosüüllaktoosi ja difukosüüllaktoosi segu kasutusala ja muuta selle spetsifikatsiooni. Taotleja taotles 2′-fukosüüllaktoosi ja difukosüüllaktoosi segu kasutusala laiendamist kasutamiseks piimapõhistes jookides ja sarnastes väikelastele ettenähtud toodetes koguses 1,2 g/l kasutusvalmis lõpptootes, mida turustatakse sellisena või mis on tootja juhiste kohaselt valmistatud. Lisaks palus taotleja kirjeldada uuendtoidu tootmisprotsessi üldisemalt, ning jätta tootmisprotsessi viimasest kuivatusetapi kirjeldusest välja pihustuskuivatamise, kuna kasutusel on ka muud meetodid, näiteks külmkuivatamine; jätta uuendtoidu kirjeldusest välja mõiste „amorfne“, kuna uuendtoit esineb olenevalt kasutatud kuivatamismeetodist kas pulbri või aglomeraatidena; lisada uuendtoidu koostisse kuuluvate oligosahhariidide summasse 3-fukosüüllaktoos, mis on uuendtoidu üks vähemolulisi koostisosi, ja jätta see välja muude vähemoluliste süsivesikute summast, kus see praegu on loetletud.

                     (5)

                     Taotletavad muudatused uuendtoidu kasutustingimustes, mis on seotud uuendtoidu kasutusala laiendamisega kasutamiseks piimapõhistes jookides ja sarnastes väikelastele ettenähtud toodetes, ning uuendtoidu kuivatamismeetodit ja välimust käsitlevates spetsifikatsioonides, olid osa määruse (EL) 2015/2283 kohaselt esitatud esialgsest loataotlusest 2′-fukosüüllaktoosi ja difukosüüllaktoosi segu kasutamiseks uuendtoiduna, millele Euroopa Toiduohutusamet (edaspidi „toiduohutusamet“) andis positiivse hinnangu oma teaduslikus arvamuses „Safety of 2′-fucosyllactose/difucosyllactose mixture as a novel food pursuant to Regulation (EU) 2015/2283“ (4) („2′-fukosüüllaktoosi/difukosüüllaktoosi segu ohutus uuendtoiduna määruse (EL) 2015/2283 kohaselt“). Seepärast leiab komisjon, et toiduohutusameti täiendav arvamus ei ole vajalik.

                     (6)

                     Taotlust lisada 3-fukosüüllaktoos uuendtoidu koostisse kuuluvate oligosahhariidide summa hulka, mitte muude vähemoluliste süsivesikute summa hulka, nagu see on praegu loetelusse kantud, ei sisaldunud esialgses taotluses, mis sai ametilt positiivse hinnangu. Kõnealuses taotluses viidati võimalusele, et difukosüüllaktoosi hüdrolüüsil võib tekkida 3-fukosüüllaktoosi, mida leiti vähesel määral. Komisjon leiab, et taotletud muudatus seoses 3-fukosüüllaktoosi lisamisega 2′-fukosüüllaktoosi ja difukosüüllaktoosi segu spetsifikatsioonidesse ei muuda kõnealuse lubatud uuendtoidu mõju inimeste tervisele, kuna seda esineb uuendtoidus vähesel määral ja alla inimpiimas loomulikult esineva koguse. Seepärast leiab komisjon, et toiduohutusameti täiendav arvamus ei ole vajalik.

                     (7)

                     Seega on asjakohane muuta 2′-fukosüüllaktoosi ja difukosüüllaktoosi segu kasutustingimusi ja spetsifikatsioone sisaldavat liidu loetelu, et lubada selle uuendtoidu kasutamist piimapõhistes jookides ja sarnastes väikelastele ettenähtud toodetes koguses 1,2 g/l kasutusvalmis lõpptootes, mida turustatakse sellisena või mis on tootja juhiste kohaselt valmistatud, ning et esitada uuendtoidu tootmisprotsessi üldine kirjeldus, jätta tootmisprotsessi viimase kuivatusetapi kirjeldusest välja pihustuskuivatamine, jätta uuendtoidu kirjeldusest välja mõiste „amorfne“ ning lisada 3-fukosüüllaktoos uuendtoidu koostisse kuuluvate oligosahhariidide summa hulka.

                     (8)

                     Seepärast tuleks rakendusmääruse (EL) 2017/2470 lisa vastavalt muuta.

                     (9)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1

               1.   2′-fukosüüllaktoosi ja difukosüüllaktoosi segu käsitlevat kannet liidus lubatud uuendtoitude loetelus, millele on osutatud määruse (EL) 2015/2283 artiklis 6, muudetakse vastavalt käesoleva määruse lisale.

               2.   Lõikes 1 osutatud kanne liidu loetelus hõlmab lisas esitatud kasutustingimusi ja märgistamisnõudeid.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 22. jaanuar 2021

                  Komisjoni nimel

                  president

               Ursula VON DER LEYEN

            (1)  ELT L 327, 11.12.2015, lk 1.

            (2)  Komisjoni 20. detsembri 2017. aasta rakendusmäärus (EL) 2017/2470, millega vastavalt Euroopa Parlamendi ja nõukogu määrusele (EL) 2015/2283 uuendtoidu kohta kehtestatakse liidu uuendtoitude loetelu (ELT L 351, 30.12.2017, lk 72).

            (3)  Komisjoni 26. novembri 2019. aasta rakendusmäärus (EL) 2019/1979, millega lubatakse vastavalt Euroopa Parlamendi ja nõukogu määrusele (EL) 2015/2283 lasta uuendtoiduna turule 2′-fukosüüllaktoosi ja difukosüüllaktoosi segu ning muudetakse komisjoni rakendusmäärust (EL) 2017/2470 (ELT L 308, 29.11.2019, lk 62).

            (4)  EFSA Journal 2019; 17(6):5717.

            LISA
            Rakendusmääruse (EL) 2017/2470 lisa muudetakse järgmiselt.

                        1)

                        Tabelisse 1 („Lubatud uuendtoidud“) lisatakse uuendtoidu „2′-fukosüüllaktoosi ja difukosüüllaktoosi segu („2′-FL/DFL“) (mikroorganismidest) kasutamise tingimused:

                                    Uuendtoidu kasutamise tingimused

                                    „Määratud toidugrupp

                                       Piirnorm

                                    Piimapõhised joogid ja sarnased väikelastele ettenähtud tooted

                                    1,2 g/l kasutusvalmis lõpptootes, mida turustatakse sellisena või mis on tootja juhiste kohaselt valmistatud“

                        2)

                        Tabelis 2 („Spetsifikatsioonid“) asendatakse 2′-fukosüüllaktoosi ja difukosüüllaktoosi segu („2′-FL/DFL“) (mikroorganismidest) käsitlev kanne järgmisega:

                                    Lubatud uuendtoit

                                    Spetsifikatsioon

                                    „2′-fukosüüllaktoosi ja difukosüüllaktoosi segu („2′-FL/DFL“)

                                       (mikroorganismidest)

                                       Kirjeldus/määratlus

                                    2′-fukosüüllaktoosi ja difukosüüllaktoosi segu on puhastatud valge või valkjas pulber või aglomeraadid, mis on toodetud mikroobide abil.

                                       Allikas: Escherichia coli geneetiliselt muundatud tüvi K12 DH1

                                       Omadused/koostis

                                    Välimus: valge või valkjas pulber või aglomeraadid
                                    2′-fukosüüllaktoosi, difukosüüllaktoosi, D-laktoosi, L-fukoosi ja 3-fukosüüllaktoosi summa (% kuivainest): ≥ 92,0 massiprotsenti
                                    2′-fukosüüllaktoosi ja difukosüüllaktoosi summa (% kuivainest): ≥ 85,0 massiprotsenti
                                    2′-fukosüüllaktoos (% kuivainest): ≥ 75,0 massiprotsenti
                                    Difukosüüllaktoos (% kuivainest): ≥ 5,0 massiprotsenti
                                    D-laktoos: ≤ 10,0 massiprotsenti
                                    L-fukoos: ≤ 1,0 massiprotsenti
                                    2′-fukosüül-D-laktuloos: ≤ 2,0 massiprotsenti
                                    Muude süsivesikute summa  (*1): ≤ 6,0 massiprotsenti
                                    Niiskusesisaldus: ≤ 6,0 massiprotsenti
                                    Sulfaattuhk: ≤ 0,8 massiprotsenti
                                    pH (temperatuuril 20 °C, 5 % lahus): 4,0–6,0
                                    Valgujäägid: ≤ 0,01 massiprotsenti

                                       Mikrobioloogilised kriteeriumid

                                    Aeroobsete mesofiilsete bakterite koguarv: ≤ 1000 CFU/g

                                       Enterobacteriaceae: ≤ 10 CFU/g

                                       Salmonella spp.: 25 grammis ei leidu
                                    Pärmseened: ≤ 100 CFU/g
                                    Hallitusseened: ≤ 100 CFU/g
                                    Endotoksiinide jäägid: ≤ 10 EU/mg
                                    CFU: kolooniat moodustav ühik; EU: endotoksiiniühik

               (*1)  2′-fukosüülgalaktoos, glükoos, galaktoos, mannitool, sorbitool, galaktitool, triheksoos, allolaktoos ja muud samalaadse struktuuriga süsivesikud.“


title: Komisjoni rakendusmäärus (EL) 2021/1294, 4. august 2021, millega tühistatakse kaitse päritolunimetusele „Südburgenland“ (KPN)

text:
                  5.8.2021

                  ET

                  Euroopa Liidu Teataja

                  L 282/1

         KOMISJONI RAKENDUSMÄÄRUS (EL) 2021/1294,
         4. august 2021,
         millega tühistatakse kaitse päritolunimetusele „Südburgenland“ (KPN)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artiklit 106,
         ning arvestades järgmist:

                     (1)

                     Komisjoni delegeeritud määruse (EL) 2019/33 (2) artiklis 19 on sätestatud, et kaitstud päritolunimetuse tühistamise taotluse korral, nagu on osutatud määruse (EL) nr 1308/2013 artiklis 106, järgitakse mutatis mutandis menetlust, mis on sätestatud määruse (EL) nr 1308/2013 artiklis 94 ja artiklites 96 kuni 99.

                     (2)

                     Vastavalt delegeeritud määruse (EL) 2019/33 artiklile 19 avaldati Euroopa Liidu Teatajas Austria taotlus tühistada kaitstud päritolunimetus „Südburgenland“ (3).

                     (3)

                     Kuna komisjonile ei ole esitatud ühtegi määruse (EL) nr 1308/2013 artikli 98 kohast vastuväidet, tuleks kaitstud päritolunimetus „Südburgenland“ tühistada.

                     (4)

                     Võttes arvesse päritolunimetuse „Südburgenland“ kaitse tühistamist, tuleks vastav kanne jätta välja veine hõlmavast liidu kaitstud päritolunimetuste ja kaitstud geograafiliste tähiste registrist, mis on loodud määruse (EL) nr 1308/2013 artikliga 104.

                     (5)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Päritolunimetusele „Südburgenland“ (KPN) antud kaitse tühistatakse.

            Artikkel 2
            Kanne päritolunimetuse „Südburgenland“ (KPN) kohta jäetakse veinide kaitstud päritolunimetuste ja kaitstud geograafiliste tähiste registrist välja.

            Artikkel 3
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. august 2021

                  Komisjoni nimel

                  president

               Ursula VON DER LEYEN

            (1)  ELT L 347, 20.12.2013, lk 671.

            (2)  Komisjoni 17. oktoobri 2018. aasta delegeeritud määrus (EL) 2019/33, millega täiendatakse Euroopa Parlamendi ja nõukogu määrust (EL) nr 1308/2013 veinisektori kaitstud päritolunimetuste, geograafiliste tähiste ja traditsiooniliste nimetuste kaitsetaotluste, vastuväite esitamise menetluse, kasutuspiirangute, tootespetsifikaatide muutmise, tühistamise ning märgistamise ja esitlusviisi osas (ELT L 9, 11.1.2019, lk 2).

            (3)  ELT C 57, 17.2.2021, lk 30.


title: Komisjoni rakendusmäärus (EL) 2021/1295, 4. august 2021, millega tehakse 2021. aastal erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmanda lõigu kohaldamisel otsetoetuste ning pindalapõhiste ja loomadega seotud maaelu arengu meetmetega seotud ettemaksete suuruse osas

text:
                  5.8.2021

                  ET

                  Euroopa Liidu Teataja

                  L 282/3

         KOMISJONI RAKENDUSMÄÄRUS (EL) 2021/1295,
         4. august 2021,
         millega tehakse 2021. aastal erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmanda lõigu kohaldamisel otsetoetuste ning pindalapõhiste ja loomadega seotud maaelu arengu meetmetega seotud ettemaksete suuruse osas
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1306/2013 ühise põllumajanduspoliitika rahastamise, haldamise ja seire kohta ning millega tunnistatakse kehtetuks nõukogu määrused (EMÜ) nr 352/78, (EÜ) nr 165/94, (EÜ) nr 2799/98, (EÜ) nr 814/2000, (EÜ) nr 1290/2005 ja (EÜ) nr 485/2008, (1) eriti selle artikli 75 lõiget 3,
         ning arvestades järgmist:

                     (1)

                     Vastavalt määruse (EL) nr 1306/2013 artikli 75 lõike 1 kolmandale lõigule võivad liikmesriigid teha Euroopa Parlamendi ja nõukogu määruse (EL) nr 1307/2013 (2) alusel 16. oktoobrist kuni 30. novembrini otsetoetuste puhul ettemakseid kuni 50 % ulatuses ning Euroopa Parlamendi ja nõukogu määruse (EL) nr 1305/2013 (3) alusel kuni 1. detsembrini pindalapõhiste ja loomadega seotud toetusmeetmete puhul kuni 75 % ulatuses.

                     (2)

                     COVID-19 pandeemiast tingitud kriisi tõttu on liikmesriikide põllumajandustootjad erakordselt suurtes majandus- ja finantsraskustes. Arvestades just põllumajandusettevõtjate haavatavust ning püüdes vähendada kriisi tagajärgi finants- ja rahavoogudele, on komisjoni rakendusmäärusega (EL) 2020/531 (4) ette nähtud erand määruse (EL) nr 1306/2013 artikli 75 lõike 1 kolmanda lõigu kohaldamisel ja liikmesriikidel on lubatud 2020. aasta puhul teha toetusesaajatele ettemakseid suuremas ulatuses. Kuna COVID-19 pandeemia on jätkunud ka 2021. aastal ja põllumajandustootjad seisavad endiselt silmitsi majandusraskustega, tuleks liikmesriikidel lubada jätkata suuremate ettemaksete tegemist ka 2021. taotlusaasta eest.

                     (3)

                     Käesoleva määrusega ettenähtud meetmed on kooskõlas põllumajandusfondide komitee, otsetoetuste korralduskomitee ja maaelu arengu komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Erandina määruse (EL) nr 1306/2013 artikli 75 lõike 1 kolmandast lõigust võivad liikmesriigid teha määruse (EL) nr 1307/2013 I lisas loetletud otsetoetuste puhul 2021. taotlusaasta osas ettemakseid kuni 70 % ulatuses ja määruse (EL) nr 1306/2013 artikli 67 lõikes 2 osutatud maaelu arengu raames antava toetuse puhul kuni 85 % ulatuses.

            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. august 2021

                  Komisjoni nimel

                  President

               Ursula VON DER LEYEN

            (1)  ELT L 347, 20.12.2013, lk 549.

            (2)  Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).

            (3)  Euroopa Parlamendi ja nõukogu 17. detsembri 2013. aasta määrus (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487).

            (4)  Komisjoni 16. aprilli 2020. aasta rakendusmäärus (EL) 2020/531, millega tehakse erand Euroopa Parlamendi ja nõukogu määruse (EL) nr 1306/2013 artikli 75 lõike 1 kolmandast lõigust taotlusaasta 2020 kohta seoses otsetoetuste ettemaksete suurusega ning pindalapõhiste ja loomadega seotud maaelu arengu meetmetega ning kõnealuse määruse artikli 75 lõike 2 esimesest lõigust seoses otsetoetustega (ELT L 119, 17.4.2020, lk 1).